Mehmandarovlar uyi
Mehmandarovlar uyi – Shusha shahrida joylashgan tarixiy saroy tipidagi turar-joy majmuasi. XVIII asrdagi Ozarbayjon fuqarolik arxitekturasining eng qiziqarli misollaridan biri. Bir vaqtlar Mehmondarovlar oilasiga mansub boʻlgan turar joy majmuasi katta turar joy binosi, kichik turar joy binosi va oilaviy masjidni oʻz ichiga oladi. Kompleks tosh devorlar bilan oʻralgan. Mehmondarovlarning katta turar-joy binosi Sovet davrida Shusha shahar kasalxonasi sifatida faoliyat koʻrsatgan. Bosqinchilikdan soʻng katta bino butunlay vayron boʻldi. Mehmondarovlarning kichik bir xonadonli uyidan bosqinchilar Shusha tarix muzeyi sifatida foydalanishgan. Majmua hududidagi masjid mahalla masjidi vazifasini ham oʻtagan. Shusha bosib olingach, masjid ishgʻolchilar tomonidan geologik muzey sifatida ham foydalanilgan. 2020-yilda Shusha ishgʻoldan ozod etilgach, Mehmondarovlar mulki majmuasida taʼmirlash-tiklash ishlari olib borilmoqda.